**AVSLUTNING PÅ STEINKJER FRIIDRETTSKLUBBS SUPERTRENING**

**Av Hans Foosnæs**

**Steinkjer Friidrettsklubb har for femte året på rad arrangert mosjonsaktiviteter for funksjonshemmede i Friidrettshallen (supertrening). Samlingene har bestått av friidrettsøvelser (60m, presisjonskast med ball, bruk av racerunning-sykler osv) og forskjellige ballspill. Trenere siste sesong har vært Astri Farbu og Andrea Wengstad.**

**Det har vært stor deltakelse og tiltaket er blitt så populært at SFIK vil fortsette med disse aktivitetene også neste skoleår.**

**Steinkjer Friidrettsklubb står også bak konkurransetilbudet i racerunning. Klubben har 4-5 gode utøvere i denne nye idretten og blant annet er Julie Saursaunet nå tatt ut til para-EM i Berlin i august. Vi håper også at Marie Aune Bardal blir tatt ut ved det siste uttaket i juli.**

**Bilde fra avslutninga i Supertrening: PÅ bildet ser vi deltakerne på årets siste 60m.**



**Foto: Hans Foosnæs**